|  |  |
| --- | --- |
|  |  |
| Til parterne på vedlagte høringsliste | 2. juni 2023  2022-5118 |

# Høring over udkast til bekendtgørelse for Grønland om restriktive foranstaltninger mod Rusland og Belarus på Transportministeriets område

Transportministeriet sender hermed udkast til bekendtgørelse for Grønland om restriktive foranstaltninger mod Rusland og Belarus på Transportministeriets område i høring.

Bekendtgørelsen er en del af implementeringen af forordning (EU) nr. 833/2014, forordning (EF) nr. 765/2006, afgørelse 2014/512/FUSP og afgørelse 2012/642/FUSP om sanktioner mod Rusland henholdsvis Belarus for de to landes rolle i den russiske aggression mod Ukraine.

Bekendtgørelsen vedrører implementeringen af EU’s forbud for russiske og belarusiske vejtransportvirksomheder mod at transportere gods ad landevej på Unionens område, herunder i transit.

Implementeringen i Grønland sker efter grønlandsk ønske.

Bemærk, at bekendtgørelsen forudsættes udstedt til ikrafttrædelse hurtigst muligt efter forelæggelse for Naalakkersuisut, hvorfor der ikke fremgår en ikrafttrædelsesdato af udkastet.

Høringsmaterialet vil blive gjort tilgængeligt på [www.høringsportalen.dk](http://www.høringsportalen.dk).

Transportministeriet skal venligst bede om eventuelle bemærkninger **senest den 30. juni 2023.**

Høringssvar bedes sendt til [trm@trm.dk](mailto:trm@trm.dk) og [jfh@trm.dk](mailto:jfh@trm.dk) med henvisning til sagsnummer 2022-5118.

Til orientering vedhæftes fortegnelse over de myndigheder, organisationer m.v., der høres over udkastet.

Spørgsmål vedrørende høringen kan stilles til Jakob Hammeken på e-mail [jfh@trm.dk](mailto:jfh@trm.dk) og telefon +45 61 93 74 09.

Med venlig hilsen

Jakob F. L. Hammeken

Specialkonsulent